XX.XX.202X., Rīgā.

***Sabiedrības līgums (piemērs)***

Par zemesgabala X ielā X, Rīgā, kadastra apzīmējums 0100 XXX XXXX XXX, labiekārtošanas darbiem

Nekustamā īpašuma X ielā X, Rīgā, kadastra Nr. 0100 XXX XXXX (turpmāk – Nekustamais īpašums), kopīpašnieki (turpmāk - Kopīpašnieki), pamatojoties uz dokumentiem, kas apliecina tiesības realizēt pilnīgas varas tiesību par Nekustamo īpašumu, un piedaloties SIA [biedrība, pārvaldnieks, fiziskā persona …] (turpmāk - Persona), pilnvarotajam pārstāvim, vienojas par turpmāk minēto:

1. Kopīpašnieki apvienojas sabiedrībā ar mērķi ārējos normatīvajos aktos noteiktajā kārtībā veikt zemesgabalā X ielā X, Rīgā, kadastra apzīmējums 0100 XXX XXXX XXX (turpmāk - Zemesgabals) *ārējo inženiertīklu atjaunošanu* (turpmāk - Projekts), izmantojot Kopīpašnieku piesaistītos līdzekļus.
2. Kopīpašnieki vienojas piedalīties konkursā “Rīgas līdzfinansējums mazā labiekārtošanas projekta īstenošanai 2024. gadā” (turpmāk - Konkurss) saskaņā ar Konkursa nolikumu, piesakot Zemesgabala *ārējo inženiertīklu atjaunošanu* kā projektu Rīgas valstspilsētas pašvaldības līdzfinansējuma (turpmāk - Līdzfinansējums) saņemšanai un ievērojot, ka Līdzfinansējums tiks izmaksāts tikai pēc:
* Rīgas domes Pilsētvides attīstības un kvalitātes komisijas (turpmāk - Komisija) labvēlīga administratīvā akta (turpmāk - AA) paziņošanas un Līdzfinansējuma rezervācijas Rīgas valstspilsētas pašvaldības (turpmāk – Pašvaldība) budžetā;
* Līdzfinansējuma līguma (turpmāk - Līgums) noslēgšanas ar Rīgas valstspilsētas pašvaldības Īpašuma departamentu (turpmāk - Departaments) un tā pilnīgas izpildes, tai skaitā, Projekta īstenošanas pilnā apjomā, tas ir, pieteikto Zemesgabala labiekārtošanas darbu izpildes un apmaksas, būvdarbu nodošanas fakta saskaņošanas valsts un pašvaldības iestādēs normatīvajos aktos noteiktajā kārtībā, kā arī dokumentu iesniegšanas Departamentā Līdzfinansējuma saņemšanai ne vēlāk, kā līdz 15.11.202X.
1. Gadījumā, ja Komisija izdod labvēlīgu AA un Līdzfinansējums tiks rezervēts Pašvaldības budžetā, Zemesgabala *ārējo inženiertīklu atjaunošanas* finansēšanai tiks izmantoti šādi līdzekļi:
* Kopīpašnieku līdzekļi EUR \_\_\_\_\_\_\_apmērā;
* maksājums, kas pēc Līguma izpildes fakta atzīšanās Departamentā tiek segts ar Līdzfinansējumu, EUR\_\_\_\_\_\_\_ apmērā.
1. Gadījumā, ja saskaņā ar Līgumu Līdzfinansējums netiek izmaksāts, vai tiek izmaksāts daļā, atlikusī summa tiek segta no Kopīpašnieku līdzekļiem.
2. Kopīpašnieki vienojas uzticēt un Persona uzņemas vest lietvedību saistībā ar Projekta īstenošanu un dalību Konkursā.
3. Zemesgabala labiekārtošanas darbu izmaksu kopsumma, ieskaitot PVN, ir \_\_\_\_\_\_ EUR saskaņā ar pielikumā pievienoto tāmi (turpmāk – Tāme). Persona ir pilnvarota, ja tas ir nepieciešams Zemesgabala labiekārtošanas darbu pilnīgai pabeigšanai, atbilstoši normatīvo aktu prasībām un to mērķa sasniegšanai, grozīt Tāmē izmaksas un darbu apjomus nepārsniedzot \_\_\_ % no Tāmes kopsummas.
4. Būvdarbu veicējs ir SIA “\_\_\_\_\_\_\_”, vienotais reģistrācijas nr.\_\_\_\_\_\_\_\_ (turpmāk – Būvkomersants).
5. Persona pārstāv Kopīpašniekus, to vārdā sagatavo un iesniedz Projektu atbilstoši Konkursa nolikumam, iepriekš minētā sakarā veic visu nepieciešamo un dara visu iespējamo, lai pilnībā pārstāvētu Kopīpašnieku intereses, parakstītas, kur tas nepieciešams, kārto visas formalitātes, sniedz apliecinājumus un informāciju, kā arī pieprasa un saņem valsts un pašvaldību iestādēs, tai skaitā Rīgas valstspilsētas pašvaldības Finanšu departamenta Pašvaldības ieņēmumu pārvaldē, nepieciešamo informāciju par Kopīpašniekiem (arī par nekustamā īpašuma nodokļa [turpmāk - NĪN] parādu un NĪN nomaksu), kā arī ir persona, kurai paziņo (arī nosūtot tos elektroniski uz Personas iestādēm paziņotu elektroniskā pasta adresi) Komisijas AA vai Departamenta un tās struktūrvienību vēstules vai procesuālus dokumentus; ja Projekts tiks apstiprināts un Līdzfinansējums tiks rezervēts Pašvaldības budžetā, paraksta ar Departamentu Līgumu un tā grozījumus, ievērojot šā līguma 6. punktā noteiktos ierobežojumus, nodrošina Līguma izpildi, **tostarp, saņemt savā norēķinu kontā Līdzfinansējumu**, patstāvīgi norēķināties ar Kopīpašniekiem. Persona Kopīpašnieku vārdā noslēdz būvlīgumu ar Būvkomersantu par Zemesgabala labiekārtošanas darbu veikšanu saskaņā Tāmi, kontrolē tā izpildi, kā arī pieņem būvdarbu izpildījumu un no sava norēķinu konta apmaksa būvlīguma ietvaros Būvkomersanta rēķinus.
6. **[!!! Šīs punkts iekļaujams tikai gadījumā, ja NAV realizēti Projekta projektēšanas darbi !!!]** Projekta projektētājs ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - Projektētājs).
7. **[!!! Šīs punkts iekļaujams tikai gadījumā, ja NAV realizēti Projekta projektēšanas darbi]** Persona ir pilnvarota Kopīpašnieku vārda noslēgt projektēšanas līgumu ar Projektētāju par Projekta projektēšanu saskaņā ar Tāmi, kontrolēt tā izpildi, kā arī pieņemt izpildījumu un **no sava norēķinu konta apmaksāt Projektētajam saistībā ar projektēšanas līgumu izrakstītus rēķinus**.
8. **[!!! Šīs punkts iekļaujams tikai gadījumā, ja IR realizēti Projekta projektēšanas darbi un par tiem norēķinājās Persona !!!]** Kopīpašniekiem ir zināms, ka Persona noslēdza projektēšanas līgumu ar \_\_\_\_\_\_\_\_\_\_\_\_ (turpmāk - Projektētājs), projektēšanas līgums ir izpildīts un apmaksāts. Projektētāja rēķini saistībā ar iepriekš minēto projektēšanas līgumu ir izrakstīti Personai, un Persona apmaksāja tos no sava norēķinu kontā. Kopīpašnieki atzīst, ka iepriekš minētais projektēšanas līgums ir noslēgts, izpildīts un apmaksāts Kopības interesēs un, līdz ar to, Kopīpašnieku uzdevumā. Iepriekš minētā projektēšanas līguma izpildījums ir priekšnosacījums Projekta būvdarbu īstenošanai. Iepriekš minētā projektēšanas līguma izmaksas ir iekļautas Tāmē. Persona ir pilnvarota Kopīpašnieku vārdā iekļaut iepriekš minētā projektēšanas līguma izpildījumu, rēķinus un maksājuma uzdevumus Projekta sastāvā.
9. Persona, Projektētājs vai Būvkomersants saistībā ar Projekta būvniecību atbilstoši ārējiem normatīvajiem aktiem un noslēgtajam līgumam pārstāv Kopību valsts un Rīgas valstspilsētas pašvaldības iestādēs, tai skaitā, Nacionālā kultūras mantojuma pārvaldē, Rīgas valstspilsētas pašvaldības Pilsētas attīstības departamentā, kā arī attiecībās ar citām personām, veic visu nepieciešamo un dara visu iespējamo, lai pilnībā pārstāvētu Kopīpašnieku intereses un pilnībā pabeigtu Projekta būvniecību atbilstoši normatīvo aktu prasībām, parakstās, kur tas ir nepieciešams, un kārto visas formalitātes, sniedz apliecinājumus un informāciju, pieprasa un saņem informāciju, saskaņojumus, atzinumus un apstiprinājumus, kā arī ir persona, kurai paziņo attiecīgo iestāžu lēmumus un realizē visas ar to saistītās tiesības un pienākumus.
10. Persona ir tiesīga piestādīt rēķinu, bet Kopīpašniekiem ir pienākums apmaksāt rēķinu par veikto pakalpojumu saistībā ar Zemesgabala labiekārtošanas darbiem.
11. Gadījumā, kad kāds no Kopīpašniekiem zaudē rīcības spēju, vai kad par viņa mantu atklāj konkursu vai nodibina administrāciju, vai kad kāds no Kopīpašniekiem šās vienošanās uzteic vai nomirst, sabiedrība pastāv tālāk pārējo Kopīpašnieku starpā.

Pielikumā Kopīpašnieku paraksti pie XX.XX.202X. sabiedrības līguma “Par zemesgabala X ielā X, Rīgā, kadastra apzīmējums 0100 XXX XXXX XXX, labiekārtošanas darbiem” uz vienas lapas.

*Pielikums pie XX.XX.202X. sabiedrības līguma “Par zemesgabala X ielā X, Rīgā, kadastra apzīmējums 0100 XXX XXXX XXX, labiekārtošanas darbiem”*

|  |  |  |  |  |
| --- | --- | --- | --- | --- |
| Nr. p/k | Domājamās daļas apmērs | Vārds, Uzvārds, personas kods / Nosaukums, reģistrācijas Nr.  | Paraksts | Pārstāvības pamats (ja nepieciešams) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
|  | 1/1 |  |  |  |